-Sbaḥlxir, lɛeslama ! Yerfed aqelmun, isked-itt-id : kksen-as wurfan ; ula d lxuf yettut. Netta, ddunit, lḥayat, yakk, n bnadem, tella kan di teswiɛt-nni, di ddqiqa-nni, di tis meyya-nni n ddqiqa ideg t-yuɣ lḥal. Ayen nniḍen yakk d ulac :  Ḥyu-yi ass-a, enɣ-iyi azekka !  Mačči d Seɛdi, di teswiɛt-nni, i yettxemimen akk-agi : netta yelha-d kan d teqcict i la s-d-iheddṛen : -Atan lqut-ik ɛeddi a teččeḍ . -Yenna-as : -Uuk... A ultma, a kem i la yi-d-yettadren lqut ! Di leɛnaya-m, anwa ul ara yeččen, nek terza tyita am ta !